MT
C 418/40
Il-Ġurnal Uffiċjali tal-Unjoni Ewropea
31.10.2022
2.
It-tieni motiv, invokat sussidjarjament, ibbażat fuq ksur tal-prinċipju ta’ proporzjonalità stabbilit fl-Artikolu 12(8) tar-Regolament ta’ Delega 907/2014 (4), inkwantu l-Kummissjoni ma naqqsitx il-korrezzjoni b’rata fissa. — F’dan ir-rigward, ir-Renju ta’ Spanja jsostni li l-Kummissjoni wettqet żball billi ma ħaditx inkunsiderazzjoni l-fatt li t-tliet estrapolazzjonijiet ta’ riskju ppreżentati mill-awtoritajiet Spanjoli kif ukoll il-fatt li prattikament in-nuqqasijiet kollha kienu jikkorrispondu għal ċerti gruppi ta’ popolazzjoni, kienu juru n-natura sproporzjonata tal-korrezzjoni b’rata fissa.
Għaldaqstant, kien b’mod żbaljat li l-Kummissjoni ma applikatx it-tnaqqis previst fl-Artikolu 12(8) tar-Regolament ta’ Delega 907/2014.
(1) (2) (3) (4)
ĠU ĠU ĠU ĠU
2022, 2013, 2014, 2014,
L L L L
157, 347, 227, 255,
p. p. p. p.
15.
549, rettifiki fil-ĠU 2016, L 130, p. 6 u fil-ĠU 2017, L 327, p. 83. 69.
18.
Rikors ippreżentat fit-28 ta’ Awwissu 2022 – Medel vs Il-Kunsill (Kawża T-530/22) (2022/C 418/53) Lingwa tal-kawża: l-Ingliż Partijiet Rikorrent: Magistrats européens pour la démocratie et les libertés (Medel) (Strasbourg, Franza) (rappreżentanti: C. Zatschler, Senior Counsel, E. Egan McGrath, Barrister-at-law, A. Bateman u M. Delargy, Solicitors) Konvenut: Il-Kunsill tal-Unjoni Ewropea
Talbiet Ir-rikorrenti titlob li l-Qorti Ġenerali jogħġobha: — tannulla d-Deċiżjoni ta’ Implimentazzjoni tal-Kunsill tas-17 ta’ Ġunju 2022 dwar l-approvazzjoni tal-evalwazzjoni tal-pjan għall-irkupru u r-reżiljenza għall-Polonja; u — tordna lill-Kunsill ibati l-ispejjeż tiegħu u jħallas dawk tar-rikorrenti.
Motivi u argumenti prinċipali Insostenn tar-rikors tagħha, ir-rikorrenti tinvoka ħames motivi. 1.
L-ewwel motiv: il-Kunsill injora l-ġurisprudenza tal-Qorti tal-Ġustizzja li toħroġ mis-sentenza tad-19 ta’ Novembru 2019, A. K. et (Indipendenza tal-awla dixxiplinari tal-Qorti Suprema tal-Polonja) (C-585/18, C-624/18 u C-625/18, EU:C:2019:982), mis-sentenza tal-15 ta’ Lulju 2021, Il-Kummissjoni vs Il-Polonja (Sistema dixxiplinari applikabbli għall-membri tal-ġudikatura) (C-791/19, EU:C:2021:596), mid-digriet tat-8 ta’ April 2020, Il-Kummissjoni vs Il-Polonja (C-791/19 R, EU:C:2020:277) u mid-digriet tal-Viċi Presidenta tal-Qorti tal-Ġustizzja tal-14 ta’ Lulju 2021, Il-Kummissjoni vs Il-Polonja (C-204/21 R, EU:C:2021:593), u kiser l-Artikolu 2 TUE u l-Artikolu 13(2) TUE.
Fil-kuntest ta’ dan il-motiv, ir-rikorrenti ssostni wkoll li l-Kunsill mar lil hinn mill-kompetenza tiegħu sa fejn ippretenda li jiddetermina kif il-Polonja għandha tikkonforma ruħha mal-ġurisprudenza tal-Qorti tal-Ġustizzja dwar l-Awla Dixxiplinari tal-Qorti Suprema tal-Polonja (iktar ’il quddiem l-“Awla Dixxiplinari”). 2.
It-tieni motiv: il-Kunsill kiser l-Artikolu 2 TUE, l-Artikolu 19(1) TUE u l-Artikolu 47 tal-Karta tad-Drittijiet Fundamentali tal-Unjoni Ewropea (iktar ’il quddiem il-“Karta”), kif interpretati b’mod awtorevoli mill-Qorti tal-Ġustizzja.
Insostenn ta’ dan il-motiv, ir-rikorrenti targumenta li l-objettivi intermedji, li fuqhom hija bbażata d-Deċiżjoni kkontestata, jmorru kontra l-Artikolu 2 TUE, l-Artikolu 19(1) TUE u l-Artikolu 47 tal-Karta sa fejn: — jagħtu effetti legali lid-deċiżjonijiet tal-Awla Dixxiplinari, minflok ma jikkunsidrawhom nulli,